CENTAR ZA ODGOJ, OBRAZOVANJE I REHABILITACIJU PODRAVSKO SUNCE

Hercegovačka 1

48000 KOPRIVNICA

OIB 79151495340

KLASA: 400-02/25-01/01

URBROJ: 2137-79-25-2

Koprivnica, 13.6.2025.

Obrazloženje Prijedloga 1. izmjena i dopuna Financijskog plana za 2025. godinu

1. SAŽETAK DJELOKRUGA RADA USTANOVE

Centar za odgoj, obrazovanje i rehabilitaciju Podravsko sunce, u daljnjem tekstu: Centar, javna je ustanova koja obavlja djelatnosti predškolskog odgoja djece s teškoćama u razvoju, odgoja i osnovnog obrazovanja učenika s većim teškoćama u razvoju, te pružanja socijalnih usluga poludnevnog boravka odraslim osobama s invaliditetom, rane razvojne podrške, stručne procjene i psihosocijalne podrške.

Centar obavlja svoju djelatnost, posluje i sudjeluje u pravnom prometu pod nazivom: Centar za odgoj, obrazovanje i rehabilitaciju Podravsko sunce.

Sjedište Centra je u Koprivnici, Hercegovačka ulica 1.

Centar je pravna osoba upisana u sudski registar ustanova pri Trgovačkom sudu u Bjelovaru, rješenje br. Tt-03/1541-3 od 02. 12. 2003. godine.

Centar se upisuje i u evidenciju ustanova koju vodi Ministarstvo nadležno za obrazovanje kao i u Evidenciju pravnih osoba koje pružaju socijalne usluge.

Osnivač: Grad Koprivnica.

Djelatnost Centra je :

* Predškolski odgoj - programom predškolskog odgoja, naobrazbe i skrbi obuhvaćena su djeca s intelektualnim teškoćama te drugim utjecajnim teškoćama u razvoju s područja grada Koprivnice i gravitirajućih općina. Rad se provodi od 6,30 – 16,00 h, u petodnevnom radnom tjednu sa slobodnim subotama.
* Osnovnoškolski odgoj i obrazovanje učenika s teškoćama u razvoju – provodi se Posebni program uz individualizirane postupke (djece s lakom intelektualnom teškoćom) te Posebni program za stjecanje kompetencija u aktivnostima svakodnevnog života i rada uz individualizirane postupke (djeca s umjerenom i težom intelektualnom teškoćom te poremećajima iz spektra autizma do 21. godine).

Nastavni rad je organiziran u jednoj smjeni od 7,45 – 13,00 h, u petodnevnom radnom tjednu sa slobodnim subotama.

Provodi se Program produženog stručnog postupka koji se sastoji od pomoći u učenju, edukacijsko-rehabilitacijskih programa, strukturiranih slobodnih aktivnosti, kreativnih radionica i izvannastavnih aktivnosti. Provodi se u trajanju od 11,25 -16,00 h.

* Socijalne usluge:

1. usluga cjelodnevnog i poludnevnog boravka odraslim osobama s invaliditetom (intelektualne teškoće): radna terapija, organizirano provođenje slobodnog vremena uz pripremanje za samostalno življenje, na temelju Ugovora s Ministarstvom rada, mirovinskog sustava, obitelji i socijalne politike (MROSP) za jednu skupinu s najviše 18 polaznika;
2. usluga rane razvojne podrške – na temelju Ugovora s Ministarstvom rada, mirovinskog sustava, obitelji i socijalne politike (MROSP), 50 usluga mjesečno korisnicima upućenim temeljem uputnice Hrvatskog zavoda za socijalni rad; dio usluga bez uputnice financira Grad Koprivnica i roditelji;
3. usluga stručne procjene - na temelju Ugovora s Ministarstvom rada, mirovinskog sustava, obitelji i socijalne politike (MROSP), 16 usluga mjesečno korisnicima upućenim temeljem uputnice Hrvatskog zavoda za socijalni rad;
4. usluga psihosocijalne podrške (komunikacijske i govorno-jezične teškoće) – izvan mreže socijalnih usluga, financirana od Grada Koprivnice i Koprivničko-križevačke županije.

Osnovnoškolski program polazi 95 učenika u 7 razrednih odjela (jedan kombinirani razredni odjel) i 7 odgojno-obrazovnih skupina, predškolski odgoj 13 polaznika, dok program poludnevnog boravka polazi 17 korisnika. Na dan **11. 5. 2025**. ukupno je 125 polaznika Centra.

Ukupan broj korisnika socijalnih usluga rane razvojne podrške kod primatelja i kod davatelja je 45, a socijalne usluge psihosocijalne podrške (komunikacijske i govorno-jezične teškoće) 60 korisnika.

Prema ovim izmjenama i dopunama financijskog plana ukupno planirani rashodi za 2025. su 2.394.625,00 €.

Od ukupnog iznosa plana za 2025. godinu na COP – rashode za zaposlene odnosi se 1.230.000,00 €, na program predškolskog odgoja 263.603,00 €, na osnovni program osnovnoškolskog odgoja i obrazovanja 98.105,00 €, na dodatne programe odgoja i obrazovanja 797.864,00 €, na socijalni program 4.000,00 € i na Erasmus+ program 1.053,00 €.

1. OBRAZLOŽENJE PROGRAMA / AKTIVNOSTI

Financijskim planom i njegovim izmjenama i dopunama su planirana sredstva za provođenje programa i aktivnosti koje se provode u našem Centru.

PROGRAM 3001: PROGRAM PREDŠKOLSKOG ODGOJA

**Zakonske i druge pravne osnove za provođenje programa**

Program se temelji na Zakonu o predškolskom odgoju i obrazovanju (Narodne novine broj [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479), 98/19, 57/22 i 101/23), Obiteljskom zakonu (Narodne novine broj 103/15, 98/19, 47/20 i 49/23), Zakonu o socijalnoj skrbi (Narodne novine broj: 18/22, 46/22, 119/22 i 71/23), Pravilniku o mjerilima za pružanje socijalnih usluga (Narodne novine broj 110/22), Zakonu o ustanovama (Narodne novine broj 76/93, 29/97, 47/99, 35/08, 127/19 i 151/22), Rješenjima Koprivničko-križevačke županije , Upravnog odjela za zdravstveno-socijalne djelatnosti, KLASA: UP/I-551-02/23-01/15, URBROJ: 2137-06/02-23-6, od 17.10.2023. (rana razvojna podrška) i KLASA: UP/I-551-02/23-01/1, URBROJ: 2137-06/02-23-6, od 25.1.2023. (stručna procjena)., Ugovoru o pružanju socijalnih usluga KLASA: 550-01/22-03/334, URBROJ: 524-09-02-01-02/2-22-1, od 20. siječnja 2022., Uputama za izradu Prijedloga financijskog plana za proračunsko razdoblje 2025.-2027. godine, KLASA:400-01/24-02/0001 URBROJ:2137-1-05/2-24-9 Koprivnica, od 25.10.2024., Godišnjem plan i programu rada za školsku godinu 2024./2025., KLASA: 602-11/24-01/05, URBROJ: 2137-79-24-1, od 3. listopada 2024. i Školskom kurikulumu za školsku godinu 2024./2025., KLASA: 602-11/24-01/06, URBROJ: 2137-79-24-1, od 3. listopada 2024..

**Usklađeni ciljevi, strategije i programi s dokumentima dugoročnog razvoja**

Operativni Godišnji plan i program rada Predškolskog odgoja usklađen je sa sljedećim dokumentima:

Nacionalni kurikulum za rani i predškolski odgoj i obrazovanje (Narodne novine 05/2015), Konvencija o pravima djeteta (Narodne novine br. 12/93), Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine, GGK 3/16.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

**Cilj programa** je poticanje cjelokupnog razvoja djeteta u skladu s individualnim sposobnostima i mogućnostima pojedinog djeteta. Svakom se djetetu pristupa individualizirano, kako bi se ublažile teškoće i razvili djetetovi razvojni potencijali.

**Korisnici usluga**

Program Predškolskog odgoja polaze djeca s teškoćama u razvoju na temelju nalaza i mišljenja Zavoda za vještačenje, profesionalnu rehabilitaciju i zapošljavanje osoba s invaliditetom.

U program pružanja usluge rane razvojne podrške uključena su djeca dobi od 0 do 7 godina temeljem uputnice Hrvatskog zavoda za socijalni rad te zahtjeva roditelja i procjene stručnog tima.

**Pokazatelji uspješnosti**

Cilj: Održavanje kvalitete/stručnosti zaposlenog kolektiva u Odjelu predškolskog odgoja

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Odgojitelji i stručni suradnik stručno se usavršavaju | Pohađanjem seminara i radionica stječu se neophodna znanja i vještine za kvalitetan rad s djecom s teškoćama u razvoju | % | 100 % | COOR Podravsko sunce | 100 % |

Cilj: Povećanje broja pruženih jedinica socijalne usluge rane razvojne podrške

Ovaj cilj nastoji se postići uključivanjem većeg broja korisnika upućenih od Hrvatskog zavoda za socijalni rad (Odjel za pružanje socijalnih usluga)

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Povećanje broja uputnica HZSR | Što ranijim uključivanjem djece s teškoćama u rehabilitacijske postupke poticat će se razvoj u ključnim razvojnim područjima kako bi se maksimalno uskoristili razvojni potencijali | Broj pruženih jedinica socijalne usluge mjesečno | 45 | COOR Podravsko sunce | 50 |

AKTIVNOST A300102: ODGOJNO I ADMINISTRATIVNO TEHNIČKO OSOBLJE - D. V. COOR

tekući plan 186.000,00 € / novi plan 187.567,00 €

Ova aktivnost obuhvaća rashode za zaposlenice/odgojiteljice u programu predškolskog odgoja na skupini 31: plaće, ostale rashode za zaposlene i doprinose na plaće, kao i na skupini 32: naknade troškova zaposlenima te zdravstvene usluge i ostale nespomenute rashode.

Financiranje je iz proračuna Grada, pozicija 9453, u visini od 172.567,00 €, što je povećanje od 1.567,00 € u odnosu na tekući plan i općinskih proračuna u visini od 15.000,00 €, pozicija 78, što je bez promjene u odnosu na tekući plan.

Ovaj manji rast rashoda se odnosi na plaće za prekovremeni rad od 1.500,00 €, a 67,00 € na plaćeni trošak okončanog sudskog postupka.

AKTIVNOST A300106: DIDAKTIKA, POMAGALA tekući plan 9.136,00 € / novi plan 9.136,00 €

Ova je aktivnost financirana od strane nadležnog ministarstva prema broju djece u vrtiću i dnevnom broju sati programa koji se provode.

Početno planirani iznosi po pozicijama rashoda u ovoj aktivnosti nisu se mijenjali, a ukupan iznos je usklađen sa prihodom od MZOM kojim se financira ova aktivnost.

AKTIVNOST A300111: RANA RAZVOJNA PODRŠKA tekući plan 66.900,00 € / novi plan 66.900,00 €

Rashode u ovoj aktivnosti čine bruto plaće sa doprinosima za dvije zaposlenica te za ostale troškove koji nastaju u realizaciji aktivnosti, što obuhvaća i troškove održavanja i korištenja osobnog automobila.

S obzirom da se dio izvršenih usluga fakturira ministarstvu nadležnom za socijalni rad to je i dio financiranja plaća zaposlenica iz izvora tekućih pomoći, konkretno planiranih 11.650,00 €.

PROGRAM 3002: OSNOVNI PROGRAM OSNOVNOŠKOLSKOG ODGOJA I OBRAZOVANJA

**Zakonske i druge pravne osnove za provođenje programa**

Program se temelji na Zakonu o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14, 152/14, 7/17, 68/18, 98/19, 64/20, 151/22, 155/23, 156/23), Zakonu o izmjenama Zakona o odgoju i obrazovanju u osnovnoj i srednjoj školi (Narodne novine broj 98/19), Uredbi o dopunama Zakona o odgoju i obrazovanju u osnovnoj i srednjoj školi (Narodne novine 64/20) i Zakonu o dopuni Zakona o odgoju i obrazovanju u osnovnoj i srednjoj školi (Narodne novine 151/22), Državnom pedagoškom standardu osnovnoškolskog sustava odgoja i obrazovanja (Narodne novine broj 63/08 i 90/10), Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine broj 24/15), Zakonu o ustanovama (Narodne novine broj 76/93, 29/97, 47/99, 35/08, 127/19 i 151/22), ., Uputama za izradu Prijedloga financijskog plana za proračunsko razdoblje 2025.-2027. godine, KLASA:400-01/24-02/0001 URBROJ:2137-1-05/2-24-9 Koprivnica, od 25.10.2024., Godišnjem plan i programu rada za školsku godinu 2024./2025., KLASA: 602-11/24-01/05, URBROJ: 2137-79-24-1, od 3. listopada 2024. i Školskom kurikulumu za školsku godinu 2024./2025., KLASA: 602-11/24-01/06, URBROJ: 2137-79-24-1, od 3. listopada 2024.

**Usklađeni ciljevi, strategije i programi s dokumentima dugoročnog razvoja**

Operativni Godišnji plan i program rada osnovnoškolskog odgoja i obrazovanja usklađen je sa sljedećim dokumentima:

Nacionalni okvirni kurikulum, MZOŠ, 2011.,

Nacionalni kurikulum za osnovnoškolski odgoj i obrazovanje, MZO, 2017.,

Smjernice za rad s učenicima s teškoćama, MZO, srpanj 2021.,

Konvencija o pravima djeteta (Narodne novine br. 12/93),

Zakon o pravobranitelju za djecu (Narodne novine broj 73/17),

Zakon o pravobranitelju za osobe s invaliditetom (Narodne novine 107/07)

Strategija obrazovanja, znanosti i tehnologije (Narodne novine broj 124/14),

Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine, GGK 3/16.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

**Cilj programa -** djeci s teškoćama u razvoju osnovnoškolske dobi kroz primjereni program školovanja i primjerene oblike pomoći omogućiti puno i učinkovito sudjelovanje u odgojno-obrazovnom procesu te maksimalni razvoj potencijala svakog pojedinog učenika, odraslim osobama s intelektualnim teškoćama omogućiti socijalizaciju i pružiti podršku za što samostalniji život i rad

Razvoj učenika potiče se osim redovnim nastavnim radom i izvannastavnim aktivnostima, razrednim i školskim projektima, zadrugarstvom, provođenjem programa Međunarodne eko-škole, natjecanjima, sudjelovanjem na manifestacijama u lokalnoj zajednici i sl.

U narednom periodu cilj je podići kvalitetu nastave na što višu razinu i to stalnim i kvalitetnim usavršavanjem edukacijskih rehabilitatora te podizanjem materijalnih i drugih uvjeta na višu razinu.

**Korisnici**

* osnovnoškolski program je namijenjen učenicima od prvog do osmog razreda te učenicima polaznicima odgojno-obrazovnih skupina do navršene 21. godine života upućenim u Centar temeljem Rješenja Stručnog povjerenstva Upravnog odjela za obrazovanje, kulturu, znanost, sport i nacionalne manjine;
* logopedska pomoć namijenjena je djeci predškolske i osnovnoškolske dobi koji nisu polaznici COOR Podravsko sunce, a sa prebivalištem na području grada Koprivnice i općinama Koprivničko-križevačke županije.
* poludnevni boravak je namijenjen odraslim osobama s intelektualnim teškoćama (starijim od 21 godinu) upućenim u Centar na temelju rješenja/ uputnice Hrvatskog zavoda za socijalni rad .

**Pokazatelji uspješnosti**

Cilj: Podizanje razine sposobnosti i samostalnosti učenika

Učenike će se poticati na što samostalnije sudjelovanje u različitim aktivnostima predviđenim Kurikuluma kako bi razvili svoje sposobnosti.

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Održavanje broja učenika uključenih u školske priredbe | Učenike se potiče na uključivanje u aktivnosti, uz adekvatnu razinu stručne podrške, čime se utječe na razvoj sposobnosti i samopouzdanja | % | 100 % | COOR Podravsko sunce | 100 % |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Povećanje broja učenika uključenih u programe edukacijsko-rehabilitacijskih postupaka | Posebnim odgojno-obrazovnim postupcima pruža se individualna podrška kroz edukacijsko-rehabilitacijski rad | Broj učenika | 30 | COOR Podravsko sunce | 35 |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Povećanje broja učenika uključenih u izvannastavne aktivnosti | Uključivanjem učenika u izvannastavne aktivnosti potiče se razvoj kreativnosti, talenata i sposobnosti | Broj učenika | 60 | COOR Podravsko sunce | 65 |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Održavanje broja projekata, razrednih i na razini Centra | Uključivanjem u projekte uz adekvatnu razinu stručne podrške utječe se na razvoj sposobnosti, spoznajni razvoj i samopouzdanje učenika | Broj projekata | 24 | COOR Podravsko sunce | 24 |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Povećanje broja manifestacija i obilježavanja značajnih datuma | Poticanje kreativnosti, razvoja interesa, svijesti o pripadnosti zajednici | Broj planiranih aktivnosti | 10 | COOR Podravsko sunce | 15 |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Održavanje broja županijskih, me-đužupanijskih i državnih natjecanja, igara i smotri na kojima sudjelujemo | Poticanje razvoja sposobnosti, socijalizacije, samopouzdanja i pozitivne slike o sebi | Broj planiranih aktivnosti | 8 | COOR Podravsko sunce | 8 |

Cilj: Poboljšanje kvalitete učenja kroz iskustveno učenje

Učenicima će se omogućiti iskustveno učenje provođenjem izvanučioničke nastave

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Održavanje broja organiziranih posjeta, terenske nastave, i izleta tijekom školske godine | Održavanjem izvanučioničke nastave značajno se utječe na spoznajni razvoj učenik, njihovu socijalizaciju i razvoj samopouzdanja. | Broj | 45 | COOR Podravsko sunce | 45 |

Cilj: održavanje stručnosti/kvalitete zaposlenog kolektiva u osnovnoškolskom programu

Ovaj cilj nastoji se postići održavanjem broja programa stručnog usavršavanja koje pohađaju svi djelatnici čime se povećava kvaliteta provođenja programa

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Učitelji, edukacijski rehabilitatori, i stručni suradnici stručno se usavršavaju | Pohađanjem seminara i radionica stječu se neophodna znanja i vještine za kvalitetan rad s učenicima s teškoćama u razvoju | % | 100 % | COOR Podravsko sunce | 100 % |

Cilj: Dostupnost logopedske podrške djeci predškolske i osnovnoškolske dobi

Ovaj cilj nastoji se postići održavanjem broja pruženih logopedskih tretmana korisnicima

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Broj djece s komunikacijskim i govorno-jezičnim teškoćama uključenih u logopedski tretman | Pravovremenom detekcijom, dijagnostikom, terapijom i savjetovanjem ublažavaju se i ispravljaju govorno-jezične i specifične teškoće. | Broj korisnika | 60 | COOR Podravsko sunce | 70 |

Cilj: Održavanje broja korisnika socijalne usluge poludnevnog boravka

Ovaj cilj nastoji se postići pružanjem socijalne usluge korisnicima na temelju uputnice Hrvatskog zavoda za socijalni rad, u ugovorenom kapacitetu 18 korisnika.

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. |
| Broj korisnika socijalne usluge poludnevni boravak | Provođenje radne terapije kroz tri područja: samozbrinjavanje, produktivnost i slobodno vrijeme. | Broj korisnika | 18 | COOR Podravsko sunce | 18 |

Osnovnoškolski program - poticati će se upotreba asistivne tehnologije za potpomognutu komunikaciju i ostale suvremene informacijske tehnologije za rad s djecom s teškoćama u razvoju.

Edukacijski rehabilitatori sudjelovati će na Županijskim stručnim vijećima i drugim stručnim skupovima te svoja znanja prezentirati u lokalnoj zajednici u sklopu obilježavanja Dana edukacijskih rehabilitatora.

Poticati će se suradnje s osnovnim školama u lokalnoj zajednici zajedničkim aktivnostima učenika s teškoćama u razvoju i učenika tipičnog razvoja.

AKTIVNOST A300204: DECENTRALIZIRANE FUNKCIJE OSNOVNOG ŠKOLSTVA

tekući plan 70.920,00 € / novi plan 98.105,00 €

Dobiveni limit od strane osnivača je mijenjan kod planiranih rashoda za nabavu nefinancijske imovine i to planiranjem 27.185,00 € na stavci za nabavu kombi vozila (EV), a koje nije realizirano u prošloj godini, kako je to prvotno planirano.

Kod pozicija materijalnih rashoda su vršene preraspodjele, što je uobičajeno, pa je tako stavka za radnu i zaštitnu odjeću i obuću svedena na izvršenu vrijednost, kao i trošak reprezentacije. Smanjenje je i na poziciji uredskog materijala i ostalih materijalnih rashoda, s obzirom da je trebalo povećati stavku tekućeg održavanja i uvesti novu stavku usluga informiranja i to zbog računa za objavu u EOJN (prije plaćao osnivač).

PROGRAM 3003: DODATNI PROGRAM ODGOJA I OBRAZOVANJA

AKTIVNOST A300308: SLOBODNE AKTIVNOSTI I ŠKOLSKA NATJECANJA

tekući plan 4.500,00 € / novi plan 3.900,00 €

Planirano učeničko natjecanje „Ja u prometu“ je održano, ali u cijelosti na teret MZOM, pa je stoga anulirana stavka sa financiranjem natjecanja iz vlastitih prihoda u visini 600,00 €.

AKTIVNOST A300311: LOGOPEDSKA POMOĆ DJECI S GOVORNIM SMETNJAMA I TEŠKOĆAMA U ČITANJU I PISANJU tekući plan 66.000,00 € / novi plan 66.000,00 €

Sve pozicije ovih rashoda su dvostruke jer ih financiraju i Grad i Županija i to u jednakim dijelovima, i zadržane su početno planirane vrijednosti po svim pozicijama rashoda.

Eventualne korekcije po izvršenju utvrdit će se zadnjim rebalansom plana pod konac godine.

AKTIVNOST A300317: REDOVNA DJELATNOST OSNOVNIH ŠKOLA

tekući plan 111.200,00 € / novi plan 187.518,00 €

Više je razloga značajnog povećanja rashoda u ovoj aktivnosti. Prvi je planiranih 22.118,00 € za e-kombi za učenički prijevoz iz kapitalne donacije Udruge edukatora rehabilitatora i korištenja prenesenih viškova kapitalnih (4.151,00 €) i tekućih (1.049,00 €) donacija za istu tu namjenu.

Drugo je povećanje rashoda za dodatna ulaganja na građevinskom objektu, što sada iznosi 99.700,00 €. Iznosu od 36.000,00 € za klimatizaciju dvorane dodano je još 47.500,00 € za rekonstrukciju u prizemlju zgrade, čime će se uredi ravnateljice, tajnice, računovodstva i arhive (5 prostorija) prenamijeniti u dvije učionice i jedan kabinet, i za čije je opremanje planirano još 7.800,00 €. Uz to, za radove na elektro instalaciji na katu je predviđeno daljnjih 1.800,00 €.

Također je planirano 4.900,00 € za električne instalacije za punjač novog kombija, kao i za sam punjač.

AKTIVNOST A300327: POLUDNEVNI BORAVAK tekući plan 95.350,00 € / novi plan 95.350,00 €

Centar pruža uslugu poludnevnog boravka odraslim osobama s invaliditetom, a rashodi te aktivnosti su financirani od Ministarstva rada, mirovinskog sustava, obitelji i socijalne politike. Od 01.4.2025. godine puni mjesečni iznos po korisniku je 457,00 € (prije toga 430,00 €) što se umanjuje za svaki dan odsustvovanja polaznika kojih je 18, koliko je moguće po rješenju nadležnog ministarstva.

Po stavkama plana nisu vršene promjene te će se potrebna usklađenja izvršiti prilikom njegovog zadnjeg rebalansa.

AKTIVNOST A300329: DIDAKTIKA, POMAGALA tekući plan 5.200,00 € / novi plan 5.200,00 €

Planirani iznosi po stavkama su zadržani prema postojećima, a kod njihova financiranja nije više planirano korištenje prenesenog viška prihoda od donacija u visini od 1.200,00 €, već isti iznos od tekućih donacija u ovoj godini.

AKTIVNOST A300335: UNAPREĐENJE STANDARDA U ŠKOLAMA - Izvor VP i Min. tekući plan 184.250,00 € / novi plan 191.024,00 €

Prvo povećanje je na poziciji rashoda za školsku shemu voća, od nacionalnog sufinanciranja, i to za još 500,00 €.

Kod rashoda energije dodano je 1.500,00 € iz razloga što se višak proizvedene el. energije u vlastitoj solarnoj elektrani fakturira HEP-u, a po naplati se koristi za plaćanje računa za potrošenu el. energiju.

Nova stavka rashoda od 1.200,00 € je planirana na kontu zdravstvenih usluga što se odnosi na trošak za terapijsko jahanje prema projektu odobrenom od MZOM i dobivenim sredstvima u toj visini.

Također je nadležno ministarstvo odobrilo sredstva u visini od 2.560,00 € za provedbu učeničkog natjecanja „Ja u prometu“ što je ovim rebalansom unijeto u plan za ovu godinu.

U ovoj aktivnosti predviđeno je korištenje prenesenog viška od donacija u visini od 2.214,00 € i to za učeničke izlete. Također se iz prenesenog viška vlastitih prihoda koristi spomenuti iznos za energiju, a iz prenesenog viška prihoda za posebne namjene iznos od 3.000,00 € za troškove namirnica za školsku kuhinju.

AKTIVNOST 300359: ODJEK VII 2024./2025.-2026./2027. tekući plan 244.086,00 € / novi plan 248.872,00 €

Zbog drugačijeg izračuna udjela Grada, EU sredstava i nacionalnog financiranja od onog prilikom prvog planiranja, došlo je do preraspodjele po izvorima financiranja na pozicijama rashoda za plaće, a uz to su novoplanirani iznosi za stručno usavršavanje od 2.000,00 € i zdravstvene usluge od 500,00 €.

Krajnji rezultat svih ovih promjena je ukupno povećanje plana u ovoj aktivnosti za 4.786,00 €.

PROGRAM 3015: SOCIJALNI PROGRAM

AKTIVNOST 301508:POMOĆ ZA PODMIRENJE TROŠKOVA PREHRANE OSNOVNIH ŠKOLA tekući plan 4.000,00 € / novi plan 4.000,00 €

U ovoj jedinoj aktivnosti u okviru Socijalnog programa, zadržan je planirani iznos koji se odnosi na sufinanciranje prehrane u školskoj kuhinji samo od strane zaposlenika i korisnika produženog boravka, dok za sve učenike obrok financira MZOM.

PROGRAM 6022: ERASMUS+

AKTIVNOST 600202: ERASMUS+ tekući plan 0,00 € / novi plan 1.053,00 €

S obzirom da ranije primljena sredstva nisu utrošena do konca prošle godine, to se sav preneseni višak planira utrošiti u ovoj godini na poziciji rashoda za stručno usavršavanje zaposlenika.

PROGRAM 9000: COP

AKTIVNOST 900004: COP COOR tekući plan 1.230.000,00 € / novi plan 1.230.000,00 €

Svi planirani iznosi su zadržani i njihovo usklađenje sa izvršenjem će se provesti na zadnjem rebalansu ovogodišnjeg plana.

1. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Izračuni sredstava temeljeni su na utrošenim sredstvima prethodne godine, izvršenim rashodima i ostvarenim prihodima tijekom ove godine.

Ove izmjene i dopune Financijskog plana za 2025. godinu rađene su u skladu s Godišnjim planom i Kurikulumom za školske godine 2024./2025. i 2025./2026.

Financijska sredstva potrebna za rad Centra osiguravaju se iz više izvora financiranja, a to su:

* opći prihodi odnosno iz proračuna osnivača
* vlastiti prihodi
* prihodi za posebne namjene
* pomoći
* donacije.

**Opći prihodi**

Opći prihodi su prihodi iz nadležnog proračuna (izvor 1101) i jednim dijelom ih čine decentralizirana sredstva (izvor 1201) od 70.920,00 €.

Vlastita sredstva osnivača iznose ukupno 545.726,00 €, od čega se na pokriće metodološkog manjka (iz prošle godine) odnosi 40.737,00 €. Većinski dio sredstava odnosi se na 405.289,00 € za rashode poslovanja i 99.700,00 € za nabavu nefinancijske imovine.

Kod izvora decentraliziranih nsredstava sav navedeni iznos je namijenjen za financiranje rashoda poslovanja.

Od 62.079,00 € povećanja općih prihoda u odnosu na početno planirano, na predškolski odgoj se odnosi 1.567,00 €, a sve ostalo na aktivnosti dodatnog programa odgoja i obrazovanja.

Sredstvima Grada financiraju se, osim aktivnosti vrtića i rane razvojne podrške iz programa predškolskog odgoja te pomoćnika u nastavi i više aktivnosti dodatnog programa odgoja i obrazovanja: slobodne aktivnosti i školska natjecanja, logopedska pomoć i redovna djelatnost OŠ.

Udio Grada u financiranju pomoćnika u nastavi u ovoj kalendarskoj godini (drugo polugodište školske godine 2024./2025. i prvo polugodište 2025./2026.) je planiran sa 80.872,00 € (17 je zaposlenika).

**Vlastiti prihodi**

Ovi se prihodi ostvaruju na tržištu kao prihodi od pruženih usluga od 150,00 eura i prihodi od prodaje proizvoda i robe od 2.650,00 €. Prvi su svedeni na iznos zakupnine jednoj udrugi koja koristi prostoriju Centra, a drugi su procijenjeni jer ovise o količini i cijeni prikupljenog starog papira, naplaćenih proizvoda učeničke zadruge i naplaćene el. energije od vlastite fotonaponske elektrane.

Ta sredstva se troše u okviru aktivnosti unapređenja standarda u školama u iznosu od 2.800,00 €, kako je to prije navedeno pod A300335 (za energiju i za učeničku zadrugu) i 150,00 € u A300317 za kupnju radnih bilježnica.

**Prihodi za posebne namjene**

Ove prihode čini sufinanciranje cijene usluge, participacije i slično što se odnosi na planirane uplate roditelja za boravak djece u vrtiću od 5000,00 €, sadržano u A300335 na poziciji rashoda za namirnice u kuhinji, dok su u A301508 planirane uplate roditelja za prehranu učenika u produženom boravku i uplate zaposlenika za prehranu u sklopu školske kuhinje, ukupno 4.000,00 €.

U ovom izvoru s oznakom 4225 u sustavu riznice Grada planirano je još 300,00 € za naknade prijevoza na maturama što je sadržano u A300308 pod stavkom službenih putovanja.

**Pomoći**

Pomoći se odnose na prihode iz nenadležnih proračuna, a to su državni, županijski i općinski.

Kod izvora 5101 koji označava pomoći izravnanja (za školstvo) u sklopu decentralizacije planiran je iznos od 27.185,00 € za pokriće cca pola cijene novog e-kombija, a zapravo se radi o sredstvima iz prošle godine koja tada nisu iskorištena iz objektivnih razloga (nemogućnost dobavljača da isporuči ugovoreno vozilo do kraja godine). Uz to, povećan je i metodološki manjak kod ovog izvora, što je za prošlu godinu iznosilo 7.985,00 €, dok je početno za to planirano 5.000,00 €.

Najveći prihod iz nenadležnih proračuna je naravno prihod od MZOM za rashode zaposlenih (u školi) koji je planiran za 2025. godinu u visini od 1.230.000,00 € što ovim rebalansom nije mijenjano.

Nadležno ministarstvo će financirati i skupni i individualni prijevoz učenika sa planiranih 150.000,00 €, aktivnost didaktike u vrtiću sa 9.136,00 €, školsku didaktiku sa 4.000,00 € te školsku prehranu sa 20.000,00 eura. Od MZOM je planirana još kapitalna pomoć od 200,00 € za stručnu literaturu i knjige za knjižnicu te 300,00 € za kupnju udžbenika koji se daju na korištenje učenicima (ovi iznosi su ostali isti prema izvornom planu). Za kupnju menstrualnih potrepština za tekuće donacije u naravi predviđeno je 150,00 €. Za dva projekta koji se odnose na terapijsko jahanje i učeničko natjecanje dobivena su sredstva koncem prošle godine, i to 1.200,00 plus 2.560,00 €, pa su ti iznosi sada uvršeni u plan.

Također se iz pomoći financiraju i namirnice za školsku kuhinju po programu školske sheme sa planiranih 1.000,00 € (ovo kao tekući prijenos između proračunskih korisnika istog proračuna), što je dvostruko povećanje početnog iznosa.

Od Ministarstva rada, mirovinskog sustava, obitelji i socijalne politike planiran je prihod u ovoj godini od 107.000,00 € kojim se financira A300327 Poludnevni boravak u visini od 95.350,00 € i A3001110 Rana razvojna podrška u visini od 11.650,00 €.

Za aktivnost Odjek VII u ovoj godini planirana su EU sredstva od 144.000,00 € plus 11.000,00 € za pokriće prenesenog manjka, uz udio nacionalnog sufinanciranja od 24.000,00 € plus 2.000,00 € za pokriće prenesenog manjka. EU sredstva prikazuju se na poziciji tekućih prijenosa između proračunskih korisnika istog proračuna temeljem prijenosa EU sredstava - odjeljak 6393, a nacionalno sufinanciranje na poziciji tekućih prijenosa između proračunskih korisnika istog proračuna - odjeljak 6391. Temeljna vrijednost u izračunu ovih udjela je mjesečni prihvatljivi iznos od 861,05 € po zaposlenom pomoćniku koji se dijeli u omjeru 85:15.

Od Koprivničko-križevačke županije planiran je prihod za aktivnost logopedije od 33.000,00 €, što predstavlja polovicu ukupno planiranog iznosa za tu aktivnost, pošto drugu polovicu osigurava Grad.

Prihodi od općina odnose se na njihove uplate za boravak djece (sa prebivalištem u tim općinama) u vrtiću. Za rashode osoblja u vrtiću planirano je 15.000,00 € prihoda iz više lokalnih (općinskih) proračuna, što se nije mijenjalo ovim rebalansom plana.

**Donacije**

Planirano je korištenje 3.263,00 € prenesenih tekućih donacija u ovoj godini i to 2.214,00 € u A300335 za izlete učenika i 1.049,00 € za pokriće nedostajućeg dijela cijene e-kombija.

U aktivnosti A300317 planiran je iznos od 26.269,00 € kapitalnih donacija za financiranje dijela cijene novog električnog kombi vozila, od čega je 4.151,00 € preneseni višak iz prošle godine.

Iz ovogodišnjih tekućih donacija planirano je 1.000,00 € za stručno usavršavanje u A300335 i 1.200,00 € u A300329 za sitan inventar i ostale nespomenute rashode poslovanja.

Voditelj računovodstva: Ravnateljica:

Nikola Đurica, dipl. oec. Radmila Popović, mag. rehab. educ.